OpenLLM-France/wikimedia huggingface dataset:
# Sant Julià de Garòs

Sant Julià de Garòs és una església de Garòs al municipi de Naut Aran (Vall d'Aran) inclosa en l'Inventari del Patrimoni Arquitectònic de Catalunya.

## Descripció

Església d'una nau (6,5 x 22 m), amb absis poligonal de cinc cares situat a l'est i cobert amb volta d'aresta amb clau central.
Els murs de la nau són d'un gruix considerable i pertanyen al període romànic. Al mur meridional s'obren tres finestres i la porta. Dues de les finestres són d'una derrama, mentre que la tercera, situada entre la porta i el campanar, la té doble, amb arquivoltes apuntades i columnetes. La porta és adovellada amb arc de mig punt.
A l'exterior corre una cornisa rematada amb caps de monstres, petxines, boles i flors. A l'angle sud-oest, hi ha adossat el campanar, molt robust, de planta quadrada cobert amb un agut capitell de llicorella, quedant palesa la seva condició de caràcter defensiu.
Al mur septentrional, existeix una petita capella i darrere l'absis, hi ha la sagristia.
Pica beneitera llisa, de 75 cm d'alçada i 80 cm de diàmetre. El pedestal, que presenta estries verticals, no correspon a la pica, amb la qual no encaixa i és d'un diàmetre massa petit per a la base de la pica.
Pica baptismal llisa excepte per unes motllures a la part inferior del recipient. Fa 80 cm de diàmetre i 75 d'alçada (al nivell actual del terra).

## Història

L'obra originària del segle xii sofrí una important modificació el segle xv, en el que substituí la capçalera romànica per l'actual gòtica. Durant el segle xvii l'església fou novament objecte de modificacions i es construí la torre-campanar, datada per la inscripció d'una petita finestra de caràcter renaixentista on figura l'any 1619. D'aquest moment és també la construcció de la sagristia i de la capella que hi ha al costat nord de la nau.

## Referències

* 1 2 3 4 5 6 7 «Sant Julià de Garòs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# FPF

FPF té els següents significats:
* Festival de la Porta Ferrada, festival anual de música de Sant Feliu de Guíxols (Baix Empordà)
* Formaggi Pinzolo Fiavè, equip ciclista d'Itàlia
* Freedom of the Press Foundation, organització no governamental que recolza la llibertat de premsa i la d'expressió
* Federació Portuguesa de Futbol, màxima institució reguladora del futbol a Portugal
* Federació Peruana de Futbol, màxima institució reguladora del futbol al Perú
* Federació Paulista de Futbol, màxima institució reguladora del futbol a l'estat de São Paulo (Brasil)
* Federació Pernambucana de Futbol, màxima institució reguladora del futbol a l'estat de Pernambuco (Brasil)
# Resolució 2263 del Consell de Seguretat de les Nacions Unides

La Resolució 2263 del Consell de Seguretat de les Nacions Unides fou adoptada per unanimitat el 28 de gener de 2016. Després de reafirmar totes les resolucions sobre el conflicte de Xipre el Consell va ampliar el mandat de la Força de les Nacions Unides pel Manteniment de la Pau a Xipre (UNFICYP) durant sis mesos més fins al 31 de juliol de 2016 i va acordar augmentar el nombre d'efectius de 860 a 888.

## Contingut

Es mantenia l'impuls de les negociacions per la reunificació de la part grega i turca de Xipre i la formació d'una federació. El Consell de Seguretat va instar a ambdues parts a considerar noves mesures de confiança i obrir passos fronterers. Tanmateix, encara es negava l'accés als camps de mines per tal de desminar els voltants de la Línia Verda.
El Comitè Internacional per a Persones Desaparegudes ja havia trobat la meitat de totes les persones desaparegudes i gairebé un terç havia estat identificades. Ara tindria accés a trenta fosses comunes en àrees militars al nord de Xipre. Aproximadament 2.000 persones van desaparèixer com a resultat de la violència en 1963-64 i la invasió turca en 1974.
Mentrestant, el govern xipriota havia acceptat que la força de manteniment de la pau de l'ONU era necessària, de manera que el mandat de la UNFICYP es va ampliar fins al 31 de juliol de 2016. El nombre de tropes també va augmentar fins a 888.

## Referències

* ↑ Nacions Unides. «SC adopts resolution 2263, extending mandate of UNFICYP», 28-01-2016.
* ↑ Cyprus al web de l'ICMP

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Asnières-en-Bessin

Asnières-en-Bessin és un municipi francès situat al departament de Calvados i a la regió de Normandia. L'any 2007 tenia 62 habitants.

## Demografia
### Població

El 2007 la població de fet d'Asnières-en-Bessin era de 62 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills, 8 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 26 eren l'habitatge principal de la família i 8 eren segones residències. Tots els 34 habitatges eren cases. Dels 26 habitatges principals, 19 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 1 tenia tres cambres, 7 en tenien quatre i 18 en tenien cinc o més. 15 habitatges disposaven pel capbaix d'una plaça de pàrquing. A 18 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Asnières-en-Bessin el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 12 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 38 persones, 28 eren actives i 10 eren inactives. De les 28 persones actives 26 estaven ocupades (15 homes i 11 dones) i 2 estaven aturades (2 dones i 2 dones). De les 10 persones inactives 7 estaven jubilades i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.
L'any 2000 a Asnières-en-Bessin hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Asnières-en-Bessin a l'INSEE.
* Évolution et structure de la population Fitxa amb el detall de dades d'Asnières-en-Bessin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pontlliw

Pontlliw (o Pont-lliw) és un poble i municipi del comtat gal·lès d'Abertawe. El municipi (cymuned en gal·lès) rep el nom de "Pontlliw i Tircoed", i té el seu propi consell, elegit popularment. El poble és a prop de la ciutat de Pontarddulais, i s'hi accedeix per la sortida 47 de la M4.
El nom "Pontlliw" procedeix del nom gal·lès per "pont" (igual que en català) i pel riu Lliw que travessa la vila.
Pontlliw té una escola primària i diversos establiments com venedors de premsa, oficina de correus, perruqueria i pubs.
La petitesa del poble fa que hom el prengui per barri de les ciutats veïnes, Penllergaer o Pontarddulais.

## Enllaços externs

* Women Institut, filial de Pontlliw (anglès)
# Cantalup

Cantalup és una varietat de meló Cucumis melo. El rang del seu pes va de 0,5 a 5 kg. Originàriament es consideraven només com Cantalup els melons de polpa de color taronja i sense reticula però actualment inclouen qualsevol meló de color taronja.
El nom de cantalup prové dels melons asiàtics portats al castell de Cantalupo al Vaticà.
Es van originar a Índia i Àfrica.

## Referències

* ↑ Ensminger: 159

## Bibliografia

* Cucumis melo (TSN 22362) al web del Sistema Integrat d'Informació Taxonòmica. (anglès)
* Ensminger, Audrey H (1995). The Concise Encyclopedia of Foods & Nutrition. CRC Press: ISBN 0849344557.
* Melons and Watermelons in the Classical Era, Alfred C. Andrews, Osiris, Vol. 12, (1956), pp. 368–375
* http://www.experiencefestival.com/a/Cantaloupe_-_Origin/id/62238hi

## Enllaços externs

* Nutritional and Historical Information Arxivat 2006-11-09 a Wayback Machine.
* MSNBC Article on Farming of Hybridization That Mentions Cantaloupes
* Sorting Cucumis names – Multilingual multiscript plant name database
* Growing cantaloupes in the home garden Arxivat 2015-06-27 a Wayback Machine.
# Sant Julià de Fréixens

Sant Julià de Fréixens és una església del municipi de Vallcebre. Està situada a una alçada de 1.002,3 msnm. Forma part de l'Inventari del Patrimoni Arquitectònic de Catalunya. També dona nom al conjunt de cases dels seus voltants, que té la consideració d'entitat local menor dins del terme municipal de Vallcebre.

## Descripció

Petita església romànica que ha estat molt transformada al llarg dels anys. El cos de la nau està cobert amb una volta de canó, i el seu absis, orientat a llevant, està cobert amb un quart d'esfera; la seva amplada correspon gairebé amb la de la nau i el seu aparell de blocs de pedra quadrats i ben col·locats, a soga i través, sembla del segle xi. Al bell mig de l 'absis hi ha una petita finestra d'arc de mig punt adovellada i esqueixada, actualment tapiada. La part superior del mur exterior de l'absis presenta una motllura amb unes petites mènsules quadrades, únicament amb funció ornamental. Al segle xviii es va construir una nova volta de canó i es van fer uns contraforts de reforç al mur de migdia. El campanar i els afegits a la part de ponent, són posteriors a l'obra romànica. La porta d'entrada també és moderna. Hi ha una casa adossada, la rectoria, amb planta baixa i pis. Tot està cobert amb una teulada a dos vessants de teula aràbiga.

## Notícies històriques

L'església de Sant Julià de Fréixens era coneguda també amb el nom de "Sant Julià de Vallcebre", i "Vallcebre sobirà" segons un document de l'any 1311. En el seu origen, aquesta església era propietat del monestir de Sant Sadurní de Tavèrnoles, com s'indica en alguns documents del segle xi. L'església és esmentada a un testament de l'any 1197, quan Estefania Isarna deixà dos argenços a Sant Julià, car un dels seus fills, Ramon, era clergue de Sant Julià. L'any 1312 apareix com a parròquia però al segle xv ja és sufragània de Santa Maria de Vallcebre, i, al segle xviii, totes dues són sufragànies de Santa Maria de Falgars. Els capellans o rectors de Sant Julià coneguts són: Miquel -1279-, R. Olzina -1340-, Bernat Corderols -1384- i Bernat Bonet -1440- (ja unida a Santa Maria de Vallcebre).

## Vegeu també

* Vallcebre
* Llista de monuments de Vallcebre

## Referències

* ↑ «Mapa de l'ICC». Institut Cartogràfic de Catalunya. [Consulta: 4 febrer 2015].
* 1 2 3 «Sant Julià de Fréixens». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 5 febrer 2015].
# FPK

FPK té els següents significats:
* Federació Panamericana de Karate, màxima institució reguladora del karate a Amèrica
* Partit de la Llibertat de Caríntia (del seu nom en alemany Freiheitlichen Partei in Kärnten), partit polític de Caríntia (Àustria)
* FPK Pascal (de l'acrònim de l'autor Florian Paul Klämpfl), programari lliure compilador de llenguatge Pascal
# Resolució 2269 del Consell de Seguretat de les Nacions Unides

La Resolució 2269 del Consell de Seguretat de les Nacions Unides fou adoptada el 29 de febrer de 2016. El Consell va nomenar Serge Brammertz nou fiscal del Mecanisme Residual pels Tribunals Penals Internacionals per substituir Hassan Bubacar Jallow, nomenat en 2012.
La resolució fou aprovada per onze vots a favor, cap en contra i quatre abstencions. Per a Egipte, Senegal i Angola era inacceptable que el mecanisme només estigués dirigit pels països occidentals. També es va considerar que el secretari havia arribat massa tard amb el nom del candidat a considerar. Quant a Rússia, igual que en resolucions anteriors sobre el tema, també es va abstenir a causa dels llargs retards en completar el Tribunal Penal Internacional per a l'antiga Iugoslàvia.
Després del període inicial de quatre anys, es preveia que el mecanisme es revisaria cada dos anys. El Consell de Seguretat va nomenar a Brammertz per un període comprès entre l'1 de març de 2016 i el 30 de juny de 2018.

## Referències

* ↑ Nacions Unides. «SC appoints Serge Brammertz prosecutor of International Residual Mechanisms for Criminal Tribunals», 29-02-2016.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Príncep de Mèxic

El Principat de Mèxic fou el títol atorgat als parents, descendents i hereus de l'emperador Agustí I de Mèxic, a partir del 22 de juny de 1822.

## Fundació

El Sobirà Congrés Mexicà Constituent decreta el 22 de juny de 1822, la qual cosa segueix;
* La monarquia mexicana, a més de ser moderada i constitucional, és també hereditària.
* De consegüent, la nació crida a la successió de la corona per mort de l'actual emperador, al seu fill primogènit el senyor Don Agustín Jerónimo de Iturbide. La constitució de l'imperi fixarà l'ordre del seu succeir a la corona.
* El príncep hereu es denominarà Príncep Imperial i tindrà el tractament d'Altesa Imperial.
* Els fills o filles legítims de S.M.I. es diran Prínceps Mexicans i tindran el tractament d'Altesa.
* Al Senyor Don José Joaquín de Iturbide y Arreguí, Pare de S.M. I, se li condecora amb el títol de Príncep de la Unió i el tractament d'Altesa, durant la seva vida.
Igualment es concedeix el títol de Princesa de Iturbide i tractament d'Altesa, durant la seva vida, a la senyora Donya María Nicolasa de Iturbide y Arámburu, germana de l'Emperador.

## Llista dels prínceps

* 1822 — 1825 : José Joaquín de Iturbide y Arreguí
* 1822 — 1840 : María Nicolasa de Iturbide y Arámburu
* 1822 — 1866 : Agustín Jerónimo de Iturbide y Huarte
* 1863 — 1925 : Agustín de Iturbide y Green
* 1849 — 1895 : Salvador Agustín Francisco de Paula de Iturbide y Marzán
* 1872 — 1949 : María Josefa Sofia de Iturbide y Mikos de Tarrodhazá
* 1909 — 1997 : Maria Anna Whilelmina Adolphina de Tunkl-Iturbide
* 1944 — : Maximiliano Gustav Richard Albrecht Agustin von Götzen-Iturbide

## Referències

* 1 2 ESTUDIOS GENEALÓGICOS, D. Ricardo Ortega y Pérez Gallardo, IMPR. EDUARDO DUBLAN, México, 1902. (castellà)
* ↑ [«Casa Imperial de Mèxic (castellà)». Arxivat de l'original el 2010-03-17. [Consulta: 15 març 2010]. Casa Imperial de Mèxic (castellà)]
# Larry Crowne

Larry Crowne és una pel·lícula estatunidenca dirigida per Tom Hanks i estrenada el 2011.

## Argument

Larry Crowne (Tom Hanks), un veterà de mitjana edat de la Navy és despatxat de la seva feina en uns grans magatzems, malgrat la seva antiguitat i satisfactori treballar, perquè la companyia ha decidit que la seva manca de formació universitària dificulta qualsevol possibilitat d'ascens. Larry, que està divorciat i viu sola, no pot trobar una feina i gairebé perd la seva casa. El veí de Larry, Lamar (Cedric the Entertainer), li aconsella matricular-se en la universitat local i tenir una formació que li permeti tenir millors oportunitats en el futur.
Coneixerà Mercedes Tainot, professora d'expressió oral, sota l'encant de la qual caurà...

## Repartiment

* Tom Hanks: Larry Crowne
* Julia Roberts: Mercedes Tainot
* Cedric the Entertainer: Lamar
* Taraji P. Henson: B'Ella
* Gugu Mbatha-Raw: Talia
* Bryan Cranston: Dean Tainot
* Pam Grier: Frances
* George Takei: Dr. Matsutani
* Rami Malek: Steve Dibiasi
* Rob Riggle: Jack Strang
* Wilmer Valderrama: Dell Gordo
* Maria Canals Barrera: Lala Pinedo
* Rita Wilson: Wilma Q. Gammelgaard
* Dale Dye: Cox

## Al voltant de la pel·lícula

* Es tracta de la segona direcció de Tom Hanks després de That Thing You Do!, el 1996.
* Larry Crowne marca el retrobament entre Tom Hanks i Julia Roberts quatre anys després de La guerra d'en Charlie Wilson.

## Referències

* ↑ Títol català

## Enllaços externs

* Larry Crowne - Lloc web oficial
# Can Servòs

Can Servòs és una masia del municipi de les Valls d'Aguilar inclosa en l'Inventari del Patrimoni Arquitectònic de Catalunya.

## Descripció

Masia de grans dimensions de planta irregular. Està formada per un cos rectangular, amb teulada a doble vessant, i un cos trapezoïdal annex amb la teulada a tres vessants. Els dos cossos són de la mateixa alçada i les dues teulades són seguides. Consta de planta baixa, un pis i golfes. La façana principal té el portal d'arc de mig punt adovellat a la dreta i dues finestres amb llinda de fusta a l'esquerra; al primer pis hi ha un petit balcó al centre i una finestra a cada costat i, a les golfes, una petita finestra quadrada. En una altra façana hi ha una galeria d'arcs de mig punt allargats a la planta baixa i altra galeria al primer pis amb arcs més amples i baranes de fusta. A les altres façanes hi ha molt poques obertures, totes elles són allindanades i són de diverses mides: algunes són molt petites, altres són de mida mitjana i a també hi ha petits balcons.

## Història

El nom de Castellàs no apareix fins al segle xii. Abans, l'indret era conegut amb el nom de Serbaos i aquest nom l'ha mantingut la casa més important del poble, Can Servós.
Aquesta casa forta del segle xvii o XVIII, va ser construïda sobre una fortificació anterior la qual està documentada des del 1146, en el testament de Pere de Montferrer. El lloc era propietat del vescomtat de Castellbò i va ser infeudat a Berenguer de Vilamur el 1230. Posteriorment, els feudataris el van vendre com a franc alou a Roger IV de Foix pel preu de dos mil sous, l'any 1253.

## Referències

* 1 2 3 «Can Servòs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].
# Sant Martí de Montcortès

Sant Martí de Montcortès és l'església parroquial del poble de Montcortès, de l'antic terme municipal de Montcortès de Pallars, i de l'actual de Baix Pallars, a la comarca del Pallars Sobirà.
Està situada en el mateix poble de Montcortès, a la part central d'aquesta població.

## Descripció

Església de reduïdes dimensions d'una sola nau amb capçalera rectangular a l'est i porta d'arc de mig punt a la façana oest, per sobre de la qual s'obre un ull de bou. Al costat nord de la façana s'aixeca el campanar de secció octogonal que finalitza en un agut capitell. Els paraments exteriors són de pedra vista, sense desbastar i de dimensions reduïdes, excepte a la façana oest i el campanar, que presenten un arrebossat blanc. Cobreix la nau una volta de canó i, per sobre d'aquesta, deixant un espai intermedi amb galeria coberta a l'exterior, hi ha el teulat a dues aigües.

## Referències

* ↑ «Sant Martí del Baix Pallars». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* MADOZ, Pascual. Diccionario geográfico-estadístico-histórico de España y sus posesiones de Ultramar, vol. XI, pàgs. 484-485. Madrid: Imprenta del Diccionario geográfico, 1848. Edició facsímil: Articles sobre El Principat de Catalunya, Andorra i zona de parla catalana del Regne d'Aragó al «Diccionario geográfico-estadístico-histórico de España y sus posesiones de Ultramar» de Pascual Madoz. Vol. 1. Barcelona: Curial Edicions Catalanes, 1985. ISBN 84-7256-256-5.
* Pagès, Montserrat; Castilló, Arcadi. «Gerri de la Sal - Montcortès de Pallars». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Sant Martí de Montcortès en el seu entorn, a l'Institut Cartogràfic i Geològic de Catalunya
# Església de Sant Feliu

«Església de Sant Feliu» té aquests significats:
* Sant Feliu d'Arraona, antiga Capella de Sant Nicolau, a Sabadell
* Sant Feliu de Barruera, església parroquial romànica del poble de Barruera la vall de Boí
* Sant Feliu de Boada, església del segle xvi d'estil gòtic tardà a la vila de Palau-sator (Baix Empordà)
* Sant Feliu de Calabuig,
* Sant Feliu de Canovelles, església del Vallès Oriental
* Sant Feliu de Cartellà, monument al municipi de Sant Gregori (Gironès)
* Sant Feliu de Guàrdia, primitiva església del castell de Castell de Mur (Pallars Jussà)
* Sant Feliu del Castellet, església parroquial romànica de Tremp (Pallars Jussà)
* Sant Feliu d'Estiula, església i antiga parròquia al municipi de les Llosses
* Sant Feliu de Fillols, església romànica del municipi de Fillols (Conflent)
* Sant Feliu de Fontcoberta, edifici romànic del segle xii a Fontcoberta, Pla de l'Estany
* Església de Sant Feliu de la Seu d'Urgell, edifici religiós situat al nucli Castellciutat a la Seu d'Urgell, Alt Urgell
* Església de Sant Feliu de Girona
* Sant Feliu de Llagostera
* Sant Feliu de Parlavà (Baix Empordà)
* Sant Feliu de Guàrdia, primitiva església parroquial de Guàrdia de Tremp (Pallars Jussà)
* Sant Feliu de Monistrol de Calders, església parroquial del poble de Monistrol de Calders (Moianès)
* Monestir de Sant Feliu de Guíxols, monestir al municipi homònim del Baix Empordà
* Sant Feliu de la Pobleta de Bellveí, església parroquial de la Pobleta de Bellveí (Torre de Cabdella, Pallars Jussà)
* Sant Feliu de Rodors, església parroquial romànica de Moià (Moianès)
* Sant Feliu de Terrassola, església parroquial romànica del poble de Sant Feliuet de Terrassola (Santa Maria d'Oló, Bages)
* Sant Feliu de Torelló (Osona)
* Sant Feliu de Vallcarca o Sant Feliu de Vallcàrquera, església romànica de Sant Llorenç Savall (Vallès Occidental)
* Sant Feliu o Sant Fèlix de Sabadell, església arxiprestal de Sabadell (Vallès Occidental)
# Resolució 2267 del Consell de Seguretat de les Nacions Unides

La Resolució 2267 del Consell de Seguretat de les Nacions Unides, adoptada per unanimitat el 18 de febrer de 2016 després de reafirmar les resolucions 2030, 2048, 2092, 2103 i 2186, el Consell decideix prorrogar el mandat de la UNIOGBIS fins al 28 de febrer de 2017.
A causa de les tensions polítiques i institucionals entre el president, el primer ministre, el president de l'Assemblea i els presidents dels partits polítics, les reformes a Guinea Bissau han estat silencioses durant més de mig any. Era important que l'exèrcit quedés fora de l'ordre polític i que es respectés l'ordre constitucional. Fins ara s'ha mantingut la pau.
Els líders polítics del país van demanar estabilitat i van abordar les causes fonamentals de la inestabilitat. En particular, s'ha d'abordar la relació entre la política i l'exèrcit, les agències governamentals, l'aplicació de la llei, la impunitat, la lluita contra el narcotràfic, les violacions dels drets humans, la pobresa i l'accés inadequat a les instal·lacions bàsiques.

## Vegeu també

* Cop d'estat de 2012 a Guinea Bissau
* Llista de resolucions del Consell de Seguretat de les Nacions Unides 2201 a la 2300 (2016 – 2016)

## Referències

* ↑ SC adopts resolution 2267 granting one-year mandate extension to UN integrated peacebuilding office in Guinea-Bissau

## Enllaços externs

* PDF Text de la Resolució a UN.org
# Authie

«Authie» té aquests significats:
* Authie (riu), riu de França que desemboca al Canal de la Mànega
* Authie (Calvados), municipi del departament de Calvados
* Authie (Somme), municipi del departament de la Somme, regat pel riu del mateix nom